ꠚꠣꠘ꠆ꠎꠤ

ꠛꠍꠞꠤ ꠚꠣꠘ꠆ꠎꠤ ꠘꠣꠄ ꠚꠣꠁꠘ꠆ꠎꠤ (Calendar) ꠅꠁꠟꠧ ꠉꠤꠀ ꠡꠝꠄꠍꠇ꠆ꠞꠞ ꠢꠤꠡꠣꠛ ꠞꠈꠣꠞ ꠟꠣꠉꠤꠘ ꠛꠦꠛꠞꠤꠔ ꠄꠈꠣꠘ ꠚꠖ꠆ꠖꠔꠤ ⁕ ꠁ ꠚꠖ꠆ꠖꠔꠤꠔ ꠡꠝꠄꠞꠦ ꠡꠣꠗꠣꠞꠘꠔ ꠖꠤꠘ ꠨ ꠢꠣꠚꠔꠣ ꠨ ꠝꠣꠡ ꠨ ꠀꠞ ꠛꠌ꠆ꠌꠞꠦ ꠜꠣꠉ ꠈꠞꠣ ꠅꠄ ⁕ ꠚꠞꠔꠦꠈ ꠖꠤꠘꠇꠥꠞꠦ ꠔꠣꠞꠤꠇ ꠛꠟꠤꠀ ꠒꠣꠈꠣ ꠅꠄ ⁕ ꠡꠣꠗꠣꠞꠘꠔ ꠡꠥꠞ꠆ꠎ ꠛꠣ ꠍꠣꠘ꠆ꠖꠞ ꠍꠇ꠆ꠇꠞꠧꠞ ꠈꠣꠟꠞ ꠟꠉꠦ ꠡꠋꠉꠔꠤ ꠞꠣꠈꠤꠀ ꠇꠦꠟꠦꠘ꠆ꠒꠣꠞꠞ ꠡꠝꠄꠞꠦ ꠢꠤꠡꠣꠛ ꠈꠞꠣ ꠅꠄ (ꠝꠣꠡ ꠨ ꠛꠍꠞ ꠅꠔꠣꠁꠘ) ⁕ ꠅꠛꠡ꠆ꠡ ꠢꠈꠟ ꠇꠦꠟꠦꠘ꠆ꠒꠣꠞꠧ ꠁꠇꠣꠘ ꠝꠣꠘꠤꠀ ꠍꠟꠣ ꠘꠣ ꠅ ꠅꠁꠔꠧ ꠚꠣꠞꠦ ⁕ ꠛꠤꠜꠤꠘ꠆ꠘ ꠡꠛ꠆ꠛꠔꠣ ꠀꠞ ꠡꠝꠣꠎꠧ ꠘꠤꠎꠡ꠆ꠡ ꠢꠣꠎꠣꠁꠀ ꠟꠃꠀ ꠇꠦꠟꠦꠘ꠆ꠒꠣꠞ ꠛꠦꠛꠀꠞ ꠈꠞꠣ ꠅꠄ ⁕ ꠃꠟ꠆ꠟꠦꠈ ꠇꠞꠣꠞ ꠝꠔ ꠎꠦ ꠍꠤꠟꠐꠤ ꠡꠘ 593 ꠈꠤꠡ꠆ꠐꠣꠛ꠆ꠖꠔ ꠛꠣꠞꠂꠍꠦ ⁕ Baṅgābdera janmakathā - Page 62. "সিলেটি সন ৫৯৩ খৃষ্টাব্দে উদ্ভূত"

 ꠡꠃꠞꠧ ꠚꠣꠘꠎꠤ 
 ꠛꠋꠉꠣꠛ꠆ꠖ 
ꠛꠋꠉꠣꠛ꠆ꠖ ꠨ ꠛꠣꠋꠟꠣ ꠡꠘ ꠛꠣ ꠛꠣꠋꠟꠣ ꠛꠞ꠆ꠡꠙꠘ꠆ꠎꠤ ꠅꠁꠟꠧ ꠉꠤꠀ ꠛꠋꠉꠖꠦꠡꠞ ꠄꠉꠥ ꠅꠁꠔꠤꠎ꠆ꠎ ꠝꠘ꠆ꠒꠤꠔ ꠡꠃꠞꠧ ꠛꠍ꠆ꠞꠤ ꠚꠣꠘ꠆ꠎꠤ ⁕ ꠡꠥꠞ꠆ꠎꠖꠄꠞ ꠟꠉꠦ ꠟꠉꠦ ꠡꠃꠞꠧꠖꠤꠘ ꠉꠘꠣ ꠡꠥꠞꠥ ꠅꠄ ⁕ ꠙꠤꠕꠤꠛꠤ ꠡꠥꠞ꠆ꠎꠞ ꠍꠣꠁꠞꠧꠛꠣꠄ ꠄꠈꠛꠣꠞ ꠍꠇ꠆ꠇꠞꠝꠣꠞꠤ ꠀꠁꠔꠦ ꠝꠥꠐ 365 ꠖꠤꠘ ꠈꠄꠈ ꠊꠘ꠆ꠐꠣ ꠡꠝꠄꠞ ꠟꠣꠉꠦ ⁕ ꠅꠃ ꠡꠝꠄꠐꠣꠃ ꠄꠈ ꠡꠃꠞꠧ ꠛꠌ꠆ꠌꠞ ⁕ ꠉ꠆ꠞꠦꠉꠞꠤꠅ ꠡꠘꠞ ꠟꠣꠈꠣꠘꠧ ꠛꠋꠉꠣꠛ꠆ꠖꠦꠅ 12 ꠝꠣꠁꠀ ⁕

ꠎꠦꠉꠥꠁꠘ ꠅꠁꠟꠧ-  ꠛꠂꠡꠣꠉ ꠨ ꠎꠂꠑ ꠨ ꠀꠠ ꠨ ꠢꠣꠅꠘ ꠨ ꠜꠣꠖꠧ ꠨ ꠀꠡꠤꠘ ꠨ ꠈꠣꠔ꠆ꠔꠤ ꠨ ꠀꠊꠘ ꠨ ꠚꠃꠡ ꠨ ꠝꠣꠊ ꠨ ꠚꠣꠟ꠆ꠉꠥꠘ ꠅ ꠍꠂꠔ ⁕ ꠀꠡꠝꠣꠘꠧ ꠞꠣꠡꠤꠝꠘ꠆ꠒꠟꠤꠔ ꠡꠥꠞ꠆ꠎꠞ ꠅꠛꠍ꠆ꠕꠘꠧꠞ ꠜꠤꠔ꠆ꠔꠤꠔꠦ ꠛꠋꠉꠣꠛ꠆ꠖꠞ ꠝꠣꠡꠣꠁꠘ꠆ꠔꠞ ꠢꠤꠡꠣꠛ ꠈꠞꠤ ꠅꠁꠀ ꠕꠣꠈꠦ ⁕ ꠎꠦꠟꠣꠘ ꠎꠦ ꠡꠝꠄꠇꠥ ꠡꠥꠞ꠆ꠎ ꠛꠁꠡ ꠞꠣꠡꠤꠔ ꠕꠣꠈꠦ ꠢꠤ ꠡꠝꠄꠇꠥꠞ ꠝꠣꠡꠞ ꠘꠣꠝ ꠛꠂꠡꠣꠉ ⁕

ꠛꠣꠋꠟꠣꠖꠦꠡ ꠀꠞ ꠚꠥꠛꠧꠞ ꠄꠘ꠆ꠒꠤꠀꠞ ꠚꠌ꠆ꠌꠤꠝꠛꠋꠉ ꠨ ꠀꠡꠣꠝ ꠅ ꠔ꠆ꠞꠤꠙꠥꠞꠣ ꠅꠘ꠆ꠌꠟꠧ ꠁ ꠛꠍ꠆ꠞꠤꠚꠣꠘ꠆ꠎꠤ ꠛꠦꠛꠀꠞ ꠅꠄ ⁕ ꠛꠋꠉꠣꠛ꠆ꠖ ꠡꠥꠞꠥ ꠅꠄ ꠚꠄꠟꠣ ꠛꠂꠡꠣꠉ ꠛꠣ ꠛꠂꠡꠣꠉ ꠝꠣꠡꠞ ꠚꠕꠝ ꠖꠤꠘꠧ ⁕ ꠛꠋꠉꠣꠛ꠆ꠖ ꠡꠛ ꠡꠝꠄ ꠉ꠆ꠞꠦꠉꠞꠤꠅ ꠛꠍ꠆ꠞꠤꠚꠣꠘ꠆ꠎꠤꠞ ꠌꠦꠄ 593 ꠛꠍꠞ ꠈꠞꠟꠣꠝꠣꠁꠟ ⁕

 Γ00৩ ꠅꠞ ꠚꠣꠁꠘ꠆ꠎꠤ 

ꠇꠦꠐꠣꠉꠞꠤ:ꠛꠍꠞꠤꠚꠣꠘ꠆ꠎꠤ
ꠇꠦꠐꠣꠉꠞꠤ:ꠉꠘꠣ